Har jeg ret til at gå til jobsamtale i en opsagt stilling?
Det overordnede udgangspunkt er, at det har du. Men samtalerne skal ligge på et tidspunkt, som er til mindst ulejlighed for din nuværende arbejdsgiver, og helst uden for sædvanlig arbejdstid. Du har ret til at gå til samtalerne, uden at din arbejdsgiver kan trække dig i lønnen. Det er uden betydning, om det er din arbejdsgiver, der har sagt dig op, eller om du selv har sagt jobbet op. Jobansøgningerne skal du dog lave uden for arbejdstiden. Husk at du altid kan booke en karrieresamtale i KS, hvis du gerne vil have sparring til jobsøgningen. Tjek også arrangementskalenderen og hold øje med karrierearrangementer i dit område.